OpenLLM-France/wikimedia huggingface dataset:
# Lisa Tomaschewsky

Lisa Tomaschewsky (nascuda a Itzehoe, Slesvig-Holstein, Alemanya) el 22 juliol 1988) és una actriu i model alemanya. que ha treballat per diferents marques prestigioses i per a la revista Playboy essent la Playmate del mes de febrer de 2009.Com a actriu, destaca la seva participació en diferents telenovel·les alemanyes i en la producció estatunidenca i alemana Deutschland 83 on interpretava el paper d'una jove filla d'un general de l'Alemanya Occidental.

## Filmografia

* 2011: Verbotene Liebe
* 2011: Dau Summe meiner einzelnen Teile
* 2013: Küstenwache – (Episodi: Ostsee)
* 2013: Polizeiruf 110 – (Episodi:Laufsteg en den Tod)
* 2013: Heute galleda ich ros
* 2014: Audrey
* 2014: Frühlingsgeflüster
* 2014: SOKO Leipzig
* 2015: Alles Verbrecher – (Episodi:Leiche im Keller)
* 2015: Dau Wallensteins
* 2015: Deutschland 83

## Referències

* ↑ Playboy «Playmate Februar: Lisa Tomaschewsky» (en alemany). Bild. Playboy [Consulta: 29 febrer 2016].
* ↑ «"Ich weiß, dass keiner auf mich gewartet hat"» (en alemany). Suddeutsche Zeitung, 23-03-2013 [Consulta: 29 febrer 2016].
* ↑ «Erst kleine Brötchen, jetzt groß im Business» (en alemany). shz.de [Consulta: 29 febrer 2016].
# Tahsil d'Aligarh

El tahsil d'Aligarh fou una antiga subdivisió administrativa del districte de Farrukhabad, Uttar Pradesh, Índia, que va existir quan el districte estava sota domini britànic. Estava format per les parganes de Amritpur, Paramnagar i Khakhatmau. El tahsil avui dia s'anomena Amritpur.
Superfície 484 km² i població 76.0855 habitants (el 1881).
# Manuel Muñoz

Manuel Muñoz Muñoz (Tocopilla, 28 d'abril de 1928 - Arica, 17 de desembre de 2022) fou un futbolista xilè.

## Selecció de Xile

Va formar part de l'equip xilè a la Copa del Món de 1950.

## Referències

* ↑ Manuel Muñoz Fitxa i estadístiques a la FIFA
* ↑ 1950 FIFA World Cup Brazil Arxivat 2011-10-25 a Wayback Machine.
# Biblioteca Pública del Govern

La Biblioteca Pública del Govern és una biblioteca pública d'Andorra, ubicada a l'edifici Prada Casadet d'Andorra la Vella i que depèn administrativament del Govern d'Andorra.

## Història i fons documental

La institució és hereva de la primera biblioteca pública del país, que va ser creada l'any 1930 a la Casa de la Vall. Posteriorment, el 1974 es va crear la Biblioteca Nacional d'Andorra i el 1996 es va decidir separar els continguts universals dels andorrans amb la creació de la Biblioteca Pública del Govern.
Actualment, l'edifici acull un fons amb uns 60.000 documents de bibliografia general i disposa també d'un fons local, amb una afluència mitjana de 30.000 persones anuals. A més a més, té diverses sales de consulta i un espai específic per als alumnes de la Universitat Nacional d'Educació a Distància espanyola.

## Referències

* 1 2 3 4 Valls Oliva, Àlvar. Diccionari Enciclopèdic d'Andorra. Andorra La Vella: Fundació Crèdit Andorrà, 2006, p. 77-78. ISBN 9789992016299.
* 1 2 Trenc Ballester, Eliseo. Els Pirineus, Catalunya i Andorra : actes del Tercer Col·loqui Internacional de l'AFC, Andorra, 2004. 1. edició. Barcelona: Publicacions de l'Abadia de Montserrat, 2006. ISBN 848415842X.
* 1 2 «La Biblioteca Pública del Govern augmenta la seva activitat». El Periòdic d'Andorra. [Consulta: 14 febrer 2019].
# Hiroshige (cràter)

Hiroshige és un cràter d'impacte en el planeta Mercuri de 138 km de diàmetre. Porta el nom del pintor japonès Andō Hiroshige (1797-1858), i el seu nom va ser aprovat per la Unió Astronòmica Internacional el 1976.

## Referències

* ↑ «Hiroshige». Gazetteer of Planetary Nomenclature. United States Geological Survey, 11-10-2016. [Consulta: 7 juny 2017].

## Vegeu també

* Llista de cràters de Mercuri
# Lisan al-Gharbi

Al-lissan al-gharbí o el lissan gharbí (en àrab ‘dialecte occidental’) és el nom donat a un dialecte de l'amazic, actualment extingit, que van parlar població amaziga masmuda a la planura atlàntica del Marroc. Estava força relacionat amb el tashelhit.
Al-lissan al-gharbí era la llengua parlada per la confederació barghawata i fou la llengua usada per Sàlih ibn Tarif en el seu «Alcorà indígena».
La derrota dels barghawata pels almoràvids en el segle xi, l'assentament a la regió de nombroses tribus àrabs i zenetes impulsada per almohades i marínides, la invasió portuguesa en el segle xv, algunes epidèmies de fam i el conseqüent desplaçament de poblacions van convertir la llengua autòctona en minoritària mentre que l'àrab esdevenia majoritari. Això va portar a l'arabització de la població masmuda restant i a l'extinció del lissan gharbí.
Actualment encara es poden trobar algunes tribus i subtribus d'ascendència masmuda entre les regions de Doukkala, Tamasna, Chaouia, Zaers i Regraga. Tanmateix, tots són arabòfons; l'únic grup ètnic masmuda amazigòfon que es pot trobar a les planures atlàntiques són la confederació haha, però no s'ha establert un enllaç directe entre el seu dialecte (que pertany al tashelhit) i el lissan gharbí.

## Referències

* ↑ B. Frankel, History in Dispute: The Middle East since 1945. First series (St. James Press, 2003), p.206
* 1 2 Awal, Numéros 19 à 21 (Maison des sciences de l'homme, 1999), p.157
# The Pride of the Clan

'The Pride of the Clan és una pel·lícula muda dirigida per Maurice Tourneur i protagonitzada per Mary Pickford. La pel·lícula, rodada en gran part a Marblehead (Massachusetts) es va estrenar el 8 de gener de 1917. L'actriu va estar a punt de morir durant el rodatge en bolcar el bot on es trobava.

## Argument

Després que el cap del clande la costa oest escocesa mori ofegat durant una tempesta, la seva filla Marget MacTavish consola els altres membres malgrat sentir-se destrossada per dins. Agafant el rol de cap tothom la segueix a l'església excepte David Pitcairn, que pensa que pregar no serveix per a res. Més endavant Marget i el pescador Jamie Campbell es prometen en una cerimònia tradicional. La senyora Campbell escriu a la comtessa de Dunstable per confessar-li que Jamie és fill seu i que ella, que era la dona que el cuidava, va fer veure que era mort per poder-se’l afillar. La comtessa arriba amb el seu segon marit i convenç Marget, que per al bé de Jamie han d'anular el compromís. Malgrat que Jamie protesta, ella imposa la seva autoritat com a cap del clan i li ordena que marxi. Marget decideix fer-se a la mar per marxar però el seu vaixell comença a enfonsar-se. Pitcairn ho descobreix i dona l'alarma mentre prega per Marget. Jamie agafa un bot del iot de la seva mare i la rescata. Els pares de Jamie acaben acceptant el matrimoni.

## Repartiment

* Mary Pickford (Marget MacTavish)
* Matt Moore (Jamie Campbell)
* Warren Cook (Robert, comte de Dunstable)
* Kathryn Browne-Decker (comtessa de Dunstable)
* Ed Roseman (David Pitcairn)
* Joel Day as The Dominie
* Leatrice Joy (extra)

## Referències

* ↑ Graves, George W. «“The Pride of the Clan”». Motography XVII, 3, 20-01-1917, pàg. 151.
* ↑ «The Pride of the Clan» (en anglès). The Mary Pickford Foundation. [Consulta: 27 abril 2020].
* ↑ «Special music for Pickford play». Motography XVII, 1, 06-01-1917, pàg. 28.
* 1 2 Young, Gwenda. Clarence Brown: Hollywood's Forgotten Master (en anglès). University Press of Kentucky, 2018-09-26, p. 29-30. ISBN 978-0-8131-7597-3.

## Enllaços externs

* The Pride of the Clan al catàleg de l'American Film Institute
# Marco Polo (nau espacial)

Marco Polo va ser una proposta de missió espacial estudiada entre el 2007 i 2010. Es tractava d'una missió de retorn de mostres d'un asteroide proper a la Terra, i va ser considerat en el programa Cosmic Vision de l'ESA. Aquesta missió va ser reemplaçada pel concepte de missió del MarcoPolo-R.

## Vegeu també

* MarcoPolo-R - successor del Marco Polo, presentat a la crida del M3
* Asteroide
* Objecte proper a la Terra
* 107P/Wilson-Harrington
Agència Espacial Europea :

## Referències

* 1 2 3 p ESA - Marco Polo

## Enllaços externs

* Website of the Marco Polo Mission Arxivat 2011-03-09 a Wayback Machine.
# Biblioteca Pública de Lleida

La Biblioteca Pública de Lleida és la principal biblioteca de la ciutat de Lleida. És un centre de titularitat estatal gestionat per la Generalitat de Catalunya des de 1980.
La biblioteca té 169.000 volums i un fons històric de 9.760 impresos dels segles XVI al XIX, 6 manuscrits i 25 incunables.
S'ubica des de 1998 a l'edifici de l'antiga Casa Maternitat de Lleida, i té una superfície útil de prop de 5.000 m². El 2012 fou visitada per 358.589 usuaris i realitzà 214 mil préstecs.

## Història

Creada l'any 1848 i després de diverses ubicacions al nucli antic de Lleida, com l'edifici del Roser al carrer Cavallers o la Casa de la cultura a la plaça Sant Antoni Maria Claret, l'any 1998 la Biblioteca es va traslladar a l'actual emplaçament, un edifici de la segona meitat del segle xix que fins al 1988 va funcionar com a casa de la Maternitat.
Amb un projecte de remodelació de l'arquitecte Daniel Gelabert, el 21 de gener de 1998 es van inaugurar les noves instal·lacions de la Biblioteca, amb una superfície útil de 5.903 m². Cal destacar l'extraordinària lluminositat, la sobrietat de les seves línies i el disseny, que fan del conjunt un espai acollidor, idoni per a les múltiples activitats que s'hi desenvolupen.

## Edifici

L'edifi és obra d'Agapit Lamarca i Quintana i es va inaugurar el 1865. Inicialment era una casa de maternitat, fins que a finals del segle xx va tancar les portes. Daniel Gelabert i Fontova va remodelar l'edifici per adaptar-ho al seu ús actual. Va ser inaugurat com a biblioteca el gener de 1998.

## Fons

La Biblioteca té un fons aproximat de 215.000 documents en diferents suports: 155.000 llibres, 20.000 documents audiovisuals, 10.000 documents sonors, 2.500 documents electrònics, 900 partitures musicals, 18.000 números de publicacions periòdiques, 900 microfitxes, ... El fons de reserva, creat a partir de les biblioteques, convents i entitats religioses afectades per la desamortització de Mendizábal, comprèn 9.760 impresos dels segles XVI al XIX, 6 manuscrits i 25 incunables. També com a receptora del Dipòsit Legal, recull tota la producció impresa de la província de Lleida des del 1958.

## Vegeu també

* Casa Maternitat
* Servei de Biblioteques

## Referències

* 1 2 «informe estadístic complet Biblioteca Pública de Lleida 2012». Web. Generalitat de Catalunya. Arxivat de l'original el 22 de febrer 2020. [Consulta: 19 novembre 2013].
* 1 2 «història de la Biblioteca Pública de Lleida». Web. Generalitat de Catalunya. [Consulta: 19 novembre 2013].
* ↑ «Inauguració de la Biblioteca de Lleida | enciclopedia.cat». [Consulta: 23 novembre 2022].

## Bibliografia

* Ariche Axpe, Carme (2012) Història de la Biblioteca Pública de l'Estat a Lleida
# Hiroshige Yanagimoto

Hiroshige Yanagimoto (Prefectura d'Osaka, Japó, 15 d'octubre de 1972) és un futbolista japonès que disputà trenta partits amb la selecció japonesa.

## Enllaços externs

* National Football Teams
* Japan National Football Team Database
# Wolff

* No s'ha de confondre amb Wolf.
«Wolff» té aquests significats:
* Biografies:
** Aronte Wolff Berlijn (Amsterdam, 1817 – 1870), compositor i escriptor musical holandès
** Christian Wolff (1679, Breslau - 1754), filòsof alemany
** Edward Wolff (Varsòvia, 1816 - París, 1880), pianista i compositor polonès
** Enrique Ernesto Wolff Dos Santos (Buenos Aires, 1949) futbolista
** Milton Wolff (Brooklyn, Nova York, 1915 – Berkeley, Califòrnia, 2008), militar estatunidenc
** Richard D. Wolff (1942), economista americà
* Miscel·lània:
** Harland and Wolff drassanes amb seu a Belfast, Irlanda del Nord
** Reducció de Wolff-Kishner, reacció química que redueix completament una cetona o aldehid a un alcà
# La fierecilla domada

La fierecilla domada és una pel·lícula còmica espanyola de 1955, adaptació de la comèdia La feréstega domada de William Shakespeare, i protagonitzada pels populars Carmen Sevilla i Albert Closas.

## Sinopsi

Catalina és la bella filla d'un comerciant ric de Gandia i coneguda com la feréstega pel seu caràcter independent i indòmit. Un dia accepta el repte casar-se amb l'intrèpid Don Beltrán de Lara.

## Premis
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 1955 | Millor actriu principal | Carmen Sevilla | Guanyadora |
| 1955 | Millor actor principal | Albert Closas | Guanyador |

## Referències

* ↑ Presentació de "La fierecilla domada" a rtve.es
* ↑ «Premios del CEC a la producción española de 1955». CEC. Arxivat de l'original el 2018-01-06. [Consulta: 8 gener 2016].
# Sarah Andersen

Sarah Andersen (15 de juny de 1992) és una dibuixant i il·lustradora estatunidenca, més coneguda pel seu webcomic Sarah Scribbles. Es va graduar al Maryland Institute College of Art (MICA) l'any 2014 i actualment viu a Brooklyn, Nova York.
Mentre assistia a MICA, va començar a dibuixar el webcomic semi-autobiogràfic Sarah Scribbles (anteriorment anomenat Doodle Temps). Va guanyar el Goodreads Choice Award de Millor novel·la gràfica i Còmics tres anys seguits per la seva sèrie Sarah Scribbles. L'any 2016, va guanyar el Goodreads Choice Award per seu primer llibre, Adulthood is a Myth. L'any 2017 el va guanyar pel seu llibre Big Mushy Happy Lump i l'any 2018 pel seu llibre Herding Cats.
Ha col·laborat amb el novel·lista Andy Weir a la novel·la gràfica Cheshire Crossing, la qual es va publicar el juliol de 2019. Basat en un còmic anterior de Weir, la història segueix la Wendy Darling de Peter Pan, la Dorothy Gale d'El màgic d'Oz, i l'Alice Liddell d'Alícia al País de les Meravelles a un internat anomenat "Cheshire Crossing".
A final de 2019, va començar a publicar un webcòmic romàntic supernatural anomenant Fangs (Ullals) a la plataforma digital Tapas.

## Referències

* 1 2 López, Miguel. «Colgaba dibujos en Tumblr y ahora es una de las viñetistas más exitosas: la historia de Sarah Andersen» (en castellà), 18-11-2018. [Consulta: 20 juliol 2020].
* ↑ Hoffman, Ellen. «The 20 best books of the year, according to readers». [Consulta: 20 juliol 2020].
* ↑ «Announcing the Goodreads Choice Winner in Best Graphic Novels & Comics!». [Consulta: 20 juliol 2020].
* ↑ «Women Win Big at the 2017 Goodreads Choice Awards» (en anglès), 04-12-2017. [Consulta: 20 juliol 2020].
* ↑ Jean-Philippe, McKenzie. «More Then 5 Million Readers Selected Goodreads' Best Books of 2018» (en anglès), 03-12-2018. [Consulta: 20 juliol 2020].
* ↑ Seth, Rhythum. «Ten Hilarious Webcomics You Need To Check Out Now» (en anglès), 12-07-2016. [Consulta: 20 juliol 2020].
* ↑ «11 illustrations that perfectly sum up the daily struggles of adulthood» (en anglès), 11-10-2016. [Consulta: 20 juliol 2020].
* ↑ CHESHIRE CROSSING | Kirkus Reviews (en anglès).
* ↑ Alexander Lu. «Syndicated Comics» (en anglès), 27-09-2019. [Consulta: 20 juliol 2020].
* ↑ «What If SARAH from SARAH'S SCRIBBLES Grew Up? Author's Answer is FANGS», 19-12-2019. Arxivat de l'original el 2019-12-19. [Consulta: 20 juliol 2020].
* ↑ «Weekend Webcomics: Shapeshift with Fangs, How to Be a Werewolf & Night Class» (en anglès), 14-03-2020. [Consulta: 20 juliol 2020].
# Lisandra

Lisandra (en grec antic Λύσανδρα) era filla de Ptolemeu I Sòter i Eurídice.
Es va casar en primera noces amb Alexandre, fill de Cassandre de Macedònia i després, en segones, amb Agàtocles de Tràcia, fill de Lisímac de Tràcia. Pausànias diu que el segon enllaç es va fer després de l'expedició de Lisímac contra els getes (291 aC).
Amb Agàtocles va tenir diversos fills, amb els quals va fugir a Àsia després de l'assassinat del seu marit a instàncies d'Arsínoe, per demanar assistència a Seleuc I Nicàtor, que finalment va derrotar i matar Lisímac el 281 aC. Segons Pausànias devia acompanyar a Seleuc en aquesta guerra. Després d'això ja no torna a ser esmentada ni tampoc els seus fills.

## Referències

* ↑ Lysandra a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 863-864
# Tchagra

Tchagra és un gènere d'ocells de la família dels malaconòtids (Malaconotidae ).

## Llistat d'espècies

Segons la Classificació del Congrés Ornitològic Internacional (versió 2.6, 2010) aquest gènere està format per 4 espècies:
* txagra de coroneta bruna (Tchagra australis).
* txagra de James (Tchagra jamesi).
* txagra del Cap (Tchagra tchagra).
* txagra de coroneta negra (Tchagra senegalus).
# Berezniakí (Saràtov)

* Per a altres significats, vegeu «Berezniakí».
Berezniakí (en rus: Березняки) és un poble de l'óblast de Saràtov, a Rússia, segons el cens del 2010 tenia 505 habitants. Pertany al districte municipal de Voskressénskoie.

## Referències

* ↑ И. Козловский. «Березняки – село в Воскресенском районе», 2020. Arxivat de l'original el 2020-10-26.
* ↑ Коряков Ю.Б. «База данных "Этно-языковой состав населённых пунктов России"». Arxivat de l'original el 2017-11-16.
# Hiroshi Yoshida

* Aquest article tracta sobre l'esportista. Vegeu-ne altres significats a «Hiroshi Yoshida (artista)».
Hiroshi Yoshida (Prefectura de Shizuoka, Japó, 11 de febrer de 1958) és un exfutbolista japonès.

## Selecció japonesa

Hiroshi Yoshida va disputar 9 partits amb la selecció japonesa.

## Enllaços externs

* National Football Teams
* Japan National Football Team Database
# Wolffia

Wolffia és un gènere de plantes aquàtiques que conté de 9 a 11 espècies. Aquest gènere inclou les plantes angiospermes més petites del món. Les espècies de Wolffia són tal·lus que floten lliurement en l'aigua i no tenen arrels. La seva flor té només un estam i un sol carpel. De vegades es presenten junt amb plantes dels gèneres Lemna i Spirodela. La seva distribució és gairebé cosmopolita. Les espècies de Wolffia contenen in 40% de proteïna i potencialment són adequades per la nutrició humana.
És una planta indicadora d'aigües possiblement contaminades.

## Algunes espècies

| Wolffia angusta Wolffia arrhiza Wolffia australiana Wolffia borealis Wolffia brasiliensis Wolffia columbiana Wolffia cylindracea Wolffia elongata Wolffia globosa Wolffia microscopica Wolffia neglecta | Wolffia arrhiza. |

## Referències

* Treatment:Lemnaoideae, Wayne P. Armstrong, from The Jepson Manual
* The Duckweed Genome Project Arxivat 2009-03-13 a Wayback Machine. from Rutgers University
* Armstrong, W. «Wayne Armstrong's treatment of the Lemnaceae». Palomar Community College District, 2005. Arxivat de l'original el 2012-05-18. [Consulta: 1r maig 2011].
* Cross, J.W. «The Charms of Duckweed». Missouri Botanical Garden, 06-09-2008. Arxivat de l'original el 2012-05-18. [Consulta: 1r maig 2011].
* Landolt, E. (1986) Biosystematic investigations in the family of duckweeds (Lemnaceae). Vol. 2. The family of Lemnaceae - A monographic study. Part 1 of the monograph: Morphology; karyology; ecology; geographic distribution; systematic position; nomenclature; descriptions. Veröff. Geobot. Inst., Stiftung Rübel, ETH, Zuric.
# Khatarika

Khatarika fou un territori de Síria contra el que Ashurdan III d'Assíria (773 al 755 aC) va fer una expedició a l'inici del seu regnat (que després va repetir al 8è any i al 18è anys. En diversos llocs apareix com situat a Celesíria. La situació d'aquest país no se sap per fonts assíries sinó bíbliques (Zacaries):1), on se l'esmenta com Hadrach, i encara que no detalla la seva ubicació si que diu que estava a Damasc, cap al nord, i se suposa que seria algun lloc al nord del modern Líban entre Qarqar i Alep, al país de Luhiti.

## Referències

* ↑ Sayce, A.H. (red.). The Assyrian Chronicle (en anglès). tom II, 1888, p. 122-127 (Records of the Past).
# Sartze

Sartze (en basc, cooficialment en castellà Sarriés) és un municipi de Navarra, a la comarca de Roncal-Salazar, dins la merindad de Sangüesa. Està formada pels nuclis de població
| Nom vila | Pop. (2006) |
| Ibilcieta | 36 |
| Sarriés | 42 |

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 84 | 83 | 79 | 77 | 76 | 75 | 78 | 79 | 81 | 78 | 70 |
| Fonts: Sarriés<>Sartze i Institut d'Estadística de Navarra |||||||||||
# Leandre

Leandre és el nom dels següents personatges:
* Biografies:
** Leandre de Sevilla, bisbe i sant
** Leandre de Milet, historiador grec.
* Mitologia:
** Leandre
# Terreres de Vaca Morta

Les terreres de Vaca Morta estan constituïdes per diverses basses al·luvials originades per una activitat extractiva d'argiles, en part encara activa. En conjunt ocupen al voltant d'unes onze hectàrees de superfície al municipi de Corçà i Cruïlles, Monells i Sant Sadurní de l'Heura.
L'interès ecològic d'aquest espai rau en la notable recuperació com a zona humida que estan experimentant, tant pel que fa a la vegetació com a la fauna. Tot i així, l'espai presenta un elevat dinamisme, com que la gran majoria de les basses artificials censades en el primer inventari van desaparèixer. Sota les aigües d'algunes de les basses s'hi troben poblaments de Potamogeton pectinatus i a les vores hi creixen canyissars, petits claps de bogar i salzedes. És classificat com a hàbitat d'interès comunitari amb el codi 92A0.
Pel que fa a la fauna, les terreres de Vaca Morta són un punt important per a la cria d'amfibis. És un lloc habitual de repòs per a ocells com el bernat pescaire (Ardea cinerea), el martinet blanc (Egretta garzetta), el xarxet (Anas crecca), l'ànec cullerot (Anas clypeata), el blauet (Alcedo atthis), etc.
L'activitat extractiva que va originar les basses continua i això té un impacte en l'espai. Es rebleixen les mateixes basses que acaben per desaparèixer, però també s'hi acaben runes, escombraries i altres residus. El continu trànsit de camions de l'activitat extractiva causa una important deposició de pols. Caldria evitar el rebliment de les basses encara existents, recuperar aquelles desaparegudes i millorar l'interès ecològic de totes les cubetes com a zones humides.

## Referències

* 1 2 3 4 «Terreres de Vaca Morta». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 15 agost 2014].
# Maciej Paterski

Maciej Paterski (Krotoszyn, Gran Polònia, 12 de setembre de 1986) és un ciclista polonès, professional des del 2010 fins al 2023. En el seu palmarès destaca la victòria a la Volta a Noruega de 2014 i una etapa a la Volta a Catalunya de 2015.

## Palmarès

* 2008
** Vencedor d'una etapa al Giro de les Regions
* 2011
** 3r al Campionat de Polònia en ruta
* 2014
** 1r a la Volta a Noruega
** 1r al Memorial Henryk Łasaka
* 2015
** 1r al Tour de Croàcia i vencedor de 2 etapes
** Vencedor d'una etapa a la Volta a Catalunya
* 2016
** Vencedor d'una etapa al Bałtyk-Karkonosze Tour
* 2017
** 1r a la Szlakiem walk Major Hubal i vencedor d'una etapa
** 1r a la Małopolski Wyścig Górski i vencedor de 2 etapes
** 1r a la Copa dels Càrpats
* 2018
** 1r al Visegrad 4 Bicycle Race-GP Slovakia
** 1r al Visegrad 4 Bicycle Race-GP Poland
** 1r a la Copa dels Càrpats
** 1r al Raiffeisen Grand Prix
** Vencedor d'una etapa a la Małopolski Wyścig Górski
* 2019
** 1r a la Szlakiem Walk Majora Hubala i vencedor de 2 etapes
** 1r al Raiffeisen Grand Prix
** Vencedor d'una etapa al Circuit de les Ardenes
** Vencedor de 2 etapes al CCC Tour-Grody Piastowskie
* 2021
** Campió de Polònia en ruta
** 1r al CCC Tour-Grody Piastowskie i vencedor d'una etapa
* 2022
** 1r al Gran Premi Adria Mobil
** 1r a l'In the footsteps of the Romans i vencedor d'una etapa
** Vencedor d'una etapa al Tour de Szeklerland
* 2023
** 1r al Visegrad 4 Bicycle Race-GP Slovakia

### Resultats al Tour de França

* 2011. 69è de la classificació general

### Resultats a la Volta a Espanya

* 2010. 77è de la classificació general
* 2012. 89è de la classificació general
* 2013. 64è de la classificació general

### Resultats al Giro d'Itàlia

* 2015. 79è de la classificació general
* 2017. 137è de la classificació general

## Referències

* ↑ «MACIEJ PATERSKI SE RETIRARÁ AL FINALIZAR LA TEMPORADA» (en castellà). ciclismoaldia, 30-10-2023. [Consulta: 31 octubre 2023].
* ↑ López-Egea, Sergi «La Volta parla polonès». elperiodico.cat, 23-03-2015 [Consulta: 23 març 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it